
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ R. AKADEMIJOS GIMNAZIJOS NUOSTATŲ PATVIRTINIMO
2013 m. liepos 5 d. Nr. TS-198
Kėdainiai
Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 7 straipsnio 7 punktu, 16 straipsnio 3 dalies 9 punktu ir 18 straipsnio 1 dalimi, Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 3 dalies 1 punktu ir 6 straipsnio 5 dalimi, Lietuvos Respublikos švietimo įstatymo (Žin., 1991, Nr. 23-593; 2011, Nr. 38-1804) 41 straipsnio 7 dalimi, 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 ,,Dėl Nuostatų, įstatų ar statutų įforminimo reikalavimų patvirtinimo“ (Žin., 2011, Nr. 80-3925), ir atsižvelgdama į Kėdainių rajono savivaldybės Akademijos  gimnazijos direktoriaus 2013 m. gegužės 28 d. raštą Nr. R1-103 ,,Dėl gimnazijos nuostatų keitimo“, Kėdainių rajono savivaldybės taryba                    n u s p r e n d ž i a:
1. Patvirtinti Kėdainių r. Akademijos gimnazijos nuostatus (pridedama).

2. Pripažinti netekusiu  galios Kėdainių rajono savivaldybės tarybos 2010 m. liepos 2 d. sprendimo Nr. TS-209 ,,Dėl Kėdainių rajono  Akademijos vidurinės mokyklos tipo pakeitimo ir gimnazijos nuostatų patvirtinimo“ 2 punktą.

3. Įgalioti Kėdainių r. Akademijos gimnazijos direktorių Liudą Tauginą pasirašyti nuostatus, pateikti juos Juridinių asmenų registro tvarkytojui ir atlikti kitus su šiuo pavedimu susijusius veiksmus.
Savivaldybės meras



                  Rimantas Diliūnas
   
                      PATVIRTINTA



Kėdainių rajono savivaldybės tarybos

2013 m. liepos 5 d. sprendimu Nr. TS-198   
KĖDAINIŲ R. AKADEMIJOS GIMNAZIJOS NUOSTATAI

I. BENDROSIOS NUOSTATOS

1. Kėdainių r. Akademijos gimnazijos nuostatai (toliau – Nuostatai) reglamentuoja Kėdainių r. Akademijos gimnazijos (toliau – Gimnazija) teisinę formą, priklausomybę, savininką, jo teises ir pareigas įgyvendinančią instituciją, Gimnazijų grupę, tipą, pagrindinę paskirtį, mokymo kalbą, mokymo formas ir mokymo proceso organizavimo būdus, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, Gimnazijos turtą, lėšų šaltinius, jų naudojimo tvarką ir finansinės veiklos kontrolę, Gimnazijos veiklos priežiūrą, reorganizavimo, pertvarkymo, struktūros pertvarkos ar likvidavimo tvarką.
2. Oficialus Gimnazijos pavadinimas – Kėdainių r. Akademijos gimnazija, trumpasis pavadinimas – Akademijos gimnazija. Gimnazija įregistruota Juridinių asmenų registre, kodas 191024624.

3. Gimnazijos istorija: mokykla įsteigta 1874 metais dabartinės Akademijos teritorijoje kaip privati Dotnuvos dvaro rusiška mokykla. Ji įkurta grafienės Liudmilos Kreicienės iniciatyva ir lėšomis. Šita mokykla veikė iki 1895 metų. Tolesnis mokyklos likimas nežinomas.

1919 m. įkurta valstybinė Dotnuvos dvaro pradžios mokykla. Ji veikė iki 1944 metų.

1944 metais įkurta Dotnuvos progimnazija, kuri veikė iki 1948 metų;
1948-1949 metais veikė aštuonmetė Dotnuvos gimnazija;

1949 metais Dotnuvos gimnazija reorganizuota į Akademijos vidurinę mokyklą;

1955 metais LTSR Aukščiausios tarybos prezidiumo nutarimu mokykla pavadinta Dotnuvos 

I. Mičiurino vidurine mokykla;

1988 metais rugsėjo 14 d. Kėdainių rajono Liaudies deputatų tarybos vykdomojo komiteto sprendimu pavadinta Akademijos vidurine mokykla;

2005 metais įsteigiamas Šlapaberžės pradinio ugdymo skyrius, reorganizavus Kėdainių r. Šlapaberžės pagrindinę mokyklą.

4. Teisinė Gimnazijos forma – biudžetinė įstaiga.
5. Gimnazijos priklausomybė – savivaldybės mokykla.

6. Gimnazijos savininkas – Kėdainių rajono savivaldybė, kodas 111103885, adresas J. Basanavičiaus 36, 57288, Kėdainiai.         

7. Gimnazijos savininko teises ir pareigas įgyvendinanti institucija – Kėdainių rajono savivaldybės taryba, kuri vykdo Lietuvos Respublikos biudžetinių įstaigų, Lietuvos Respublikos

švietimo ir kituose įstatymuose bei šiuose Nuostatuose jos kompetencijai priskirtus įgaliojimus.

8. Mokyklos grupė – bendrojo ugdymo mokykla.
9. Mokyklos tipas – gimnazija. 
10. Pagrindinė paskirtis – bendrosios paskirties mokykla.

11. Mokymo kalba – lietuvių.

12. Mokymosi formos:
12.1. grupinio mokymosi;

12.2. pavienio mokymosi.

13. Mokymo proceso organizavimo būdai:

13.1. kasdienis;

13.2. savarankiškas;

13.3. nuotolinis.

14. Vykdomos švietimo programos:

14.1. ikimokyklinio ugdymo;

14.2. priešmokyklinio ugdymo;

14.3. pradinio ugdymo;

14.4. pagrindinio ugdymo;

14.5. vidurinio ugdymo;

14.6. pradinio ugdymo individualizuota;
14.7. pagrindinio ugdymo individualizuota;

14.8. neformaliojo vaikų švietimo.

15. Išduodami mokymosi pasiekimus įteisinantys dokumentai:

15.1. pradinio išsilavinimo pažymėjimas;

15.2. pagrindinio išsilavinimo pažymėjimas;

15.3. brandos atestatas ir jo priedas;

15.4. mokymosi pasiekimų pažymėjimas;
15.5. pradinio ugdymo pasiekimų pažymėjimas;
15.6. pagrindinio ugdymo pasiekimų pažymėjimas;

15.7. vidurinio ugdymo pasiekimų pažymėjimas;

15.8. pažymėjimas (baigusiam pagrindinio ugdymo programos I-ąją dalį).

16. Kėdainių r. Akademijos gimnazija yra viešasis juridinis asmuo, turintis  antspaudą, atributiką, atsiskaitomąją ir kitas sąskaitas Lietuvos Respublikos įregistruotuose bankuose. 

17. Gimnazija turi skyrius: 

17.1. Gudžiūnų Pauliaus Rabikausko skyrių;       

17.2. „Kaštono“ skyrių;

17.3. Šlapaberžės pradinio ugdymo skyrių.

18. Gimnazija savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Kėdainių rajono savivaldybės tarybos sprendimais ir administracijos direktoriaus įsakymais, kitais teisės aktais ir šiais Nuostatais.

        II. GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMŲ ĮTEISINANČIŲ DOKUMENTŲ IŠDAVIMAS

19. Gimnazijos veiklos sritis – švietimas.

20. Gimnazijos švietimo veiklos rūšys:
20.1. pagrindinės veiklos rūšys:
20.1.1. pradinis ugdymas;

20.1.2. pagrindinis ugdymas;

20.1.3. vidurinis ugdymas;

20.2. kitos švietimo veiklos rūšys:
20.2.1. ikimokyklinio amžiaus vaikų ugdymas;

20.2.2. priešmokyklinio amžiaus vaikų ugdymas;

20.2.3. sportinis ir rekreacinis švietimas;

20.2.4. kultūrinis švietimas;
20.2.5. kitas, niekur nepriskirtas, švietimas;

20.2.6. švietimui būdingų paslaugų veikla.

21. Kitos veiklos rūšys:

21.1. nuosavo arba nuomojamo nekilnojamojo turto nuoma ir eksploatavimas;
21.2. vaikų poilsio stovyklų veikla;
21.3. maitinimo paslaugų teikimas;
21.4. bibliotekos ir archyvo veikla;
21.5. žmonių sveikatos priežiūros veikla.

22. Gimnazijos veiklos tikslas – teikti kokybišką bendrąjį ugdymą, formuojant esmines dalykines, tautines, pilietiškumo kompetencijas, būtinas tolesniam mokymuisi, profesinei karjerai ir savarankiškam gyvenimui, užtikrinant saugumą.      
23. Gimnazijos veiklos uždaviniai:
23.1. teikti mokiniams kokybišką ikimokyklinį, priešmokyklinį, pradinį, pagrindinį ir vidurinį ugdymą;

23.2. tenkinti mokinių pažinimo, ugdymosi saviraiškos poreikius;

23.3. teikti mokiniams reikiamą pagalbą;

23.4. užtikrinti sveiką ir saugią ugdymo(si) ir darbo aplinką;
23.5. puoselėti mokinių tautinį tapatumą ir pilietiškumą.

24. Gimnazijos funkcijos:

24.1. vadovaudamasi Lietuvos Respublikos švietimo ir mokslo ministro tvirtinamomis bendrosiomis programomis, Bendraisiais ugdymo planais, atsižvelgdama į sociokultūrines aplinkos ir Gimnazijos Bendruomenės reikmes, taip pat mokinių poreikius ir interesus, konkretina ir diferencijuoja, individualizuoja ir įgyvendina ugdymo turinį;

24.2. rengia ir vykdo dalykų ugdymo, pasirenkamųjų dalykų, integruotų dalykų, neformaliojo ugdymo, projektų vykdymo, modulių programas, atsižvelgiant į mokinių poreikius ir turimas galimybes;

24.3. vykdo dalykų ugdymo, pasirenkamųjų dalykų, integruotų dalykų, neformaliojo ugdymo, projektų vykdymo, modulių programas;

24.4. organizuoja ir vykdo pagrindinio ugdymo pasiekimų patikrinimą, brandos egzaminus  Lietuvos Respublikos švietimo ir mokslo ministro nustatyta tvarka; 
24.5. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
24.6. teikia informacinę, psichologinę, socialinę pedagoginę, specialiąją pedagoginę, specialiąją pagalbą, ugdymą karjerai bei vaiko minimalios priežiūros priemones teisės aktų nustatyta tvarka;

24.7. atlieka specialiųjų ugdymosi poreikių pirminį vertinimą Gimnazijos Vaiko gerovės komisija, skiria specialųjį ugdymą teisės aktų nustatyta tvarka;   

24.8. organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;
24.9. sudaro sąlygas darbuotojams profesiškai tobulėti, dalintis gerąja patirtimi;
24.10. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;
24.11. kuria, turtina ugdymo turinio reikalavimams įgyvendinti reikiamą materialinę bazę, vadovaudamasi Lietuvos Respublikos švietimo ir mokslo ministro patvirtintais Švietimo aprūpinimo standartais;
24.12. organizuoja mokinių maitinimą teisės aktų nustatyta tvarka;
24.13. organizuoja mokinių vežiojimą į Gimnaziją ir iš jos, į kitus organizuojamus renginius mokykliniu autobusu bei visuomeniniu transportu;

24.14. viešai skelbia informaciją apie Gimnazijos veiklą teisės aktų nustatyta tvarka;

24.15. atlieka kitas įstatymų ir kitų teisės aktų numatytas funkcijas;

24.16. mokinių ugdymo apskaita tvarkoma elektroniniame dienyne ir jo duomenų pagrindu sudaromas dienynas.
25. Mokiniams išduoda mokymosi pasiekimus įteisinančius dokumentus Lietuvos Respublikos švietimo ir mokslo ministro nustatyta tvarka.
III. GIMNAZIJOS TEISĖS IR PAREIGOS

26. Gimnazija, įgyvendindama jai pavestus tikslus bei uždavinius, atlikdama jai priskirtas funkcijas, turi teisę:

26.1. parinkti ugdymo(si) metodus, mokymosi formas ir mokymo proceso organizavimo būdus;

26.2. kurti naujus ugdymo(si) modelius, užtikrinančius kokybišką išsilavinimą;
26.3. bendradarbiauti su savo veiklai įtakos turinčiais fiziniais ir juridiniais asmenimis;

26.4. inicijuoti, vykdyti ir dalyvauti Kėdainių rajono savivaldybės, šalies ir tarptautiniuose švietimo projektuose teisės aktų nustatyta tvarka;

26.5. stoti ir jungtis į asociacijas, dalyvauti jų veikloje;

26.6. gauti paramą Lietuvos Respublikos labdaros ir paramos įstatymo nustatyta tvarka;
26.7. pagal galimybes dalyvauti Kėdainių rajono savivaldybės, šalies ir tarptautiniuose mokinių švietimo konkursuose, viktorinose, varžybose, olimpiadose;
26.8. prisiimti įsipareigojimus , sudaryti mokymo ir kitas sutartis;

26.9. siekti Gimnazijos mokytojų ir tėvų bendros atsakomybės už vaikų ugdymą;

26.10. esant būtinybei, koreguoti pamokų ir pertraukų, neformaliojo švietimo užsiėmimų, mokinių atostogų laiką;

26.11. reikalauti tinkamo finansinio aprūpinimo, užtikrinančio Gimnazijos tikslų ir uždavinių įgyvendinimą;

26.12. ginti Gimnazijos teises Lietuvos Respublikos teisės aktų nustatyta tvarka; 

26.13. naudotis kitomis teisės aktų suteiktomis teisėmis.

27. Gimnazija įsipareigoja:

27.1. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką, plėtoti tautinę, pilietinę brandą;
27.2. švietimo programų vykdymą;

27.3. atvirumą vietos bendruomenei;

27.4. mokymo sutarties sudarymą ir įsipareigojimų vykdymą;

27.5. švietimo kokybę.

28. Gimnazija gali turėti kitų Lietuvos Respublikos švietimo įstatymo nenustatytų teisių ir

pareigų, jeigu jos neprieštarauja įstatymams ir kitiems teisės aktams.

IV. GIMNAZIJOS VEIKLOS ORGANIZAVIMAS IR VALDYMAS

29. Gimnazijos veikla organizuojama pagal:

29.1. direktoriaus patvirtintą Gimnazijos strateginį planą, kuriam yra pritarusios Gimnazijos taryba ir Gimnazijos savininko teises ir pareigas įgyvendinanti institucija - Kėdainių rajono savivaldybės vykdomoji institucija ar jos įgaliotas asmuo;

29.2. direktoriaus patvirtintą Gimnazijos metinį veiklos planą, kuriam pritarta Gimnazijos taryboje;

29.3. direktoriaus patvirtintą Gimnazijos ugdymo planą, kuris suderintas su Gimnazijos taryba ir Kėdainių rajono savivaldybės vykdomąja institucija ar jos įgaliotu asmeniu.

30. Gimnazijai vadovauja direktorius, skiriamas į pareigas konkurso būdu ir atleidžiamas teisės aktų nustatyta tvarka. 

31. Direktorius pavaldus ir atskaitingas Kėdainių rajono savivaldybės tarybai ar jos įgaliotam asmeniui.

32. Direktoriaus funkcijos organizuojant ir koordinuojant Gimnazijos veiklą:

32.1. vadovauja Gimnazijos strateginio, metinio veiklos, ugdymo planų, švietimo programų rengimui, juos tvirtina, vadovauja jų vykdymui ir įgyvendinimui;

32.2. bendradarbiavimu ir skaidrumu grindžia santykius su visais darbuotojais, laikosi ir prižiūri mokytojų etikos normų, inicijuoja darbuotojų profesinį tobulėjimą, užtikrina saugią ir sveiką aplinką; 

32.3. organizuoja ir koordinuoja Gimnazijos veiklą, kad būtų įgyvendinami Gimnazijos tikslai ir atliekamos nustatytos funkcijos;

32.4. tvirtina Gimnazijos struktūrą ir pareigybių sąrašą, neviršijant nustatyto didžiausio leistino pareigybių skaičiaus;

32.5. Lietuvos Respublikos darbo kodekso ir kitų teisės aktų nustatyta tvarka priima, atleidžia mokytojus ir pagalbos mokiniui specialistus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus, skatina darbuotojus, skiria drausmines nuobaudas;

32.6. už mokinio elgesio normų pažeidimus skiria mokiniui drausmines auklėjamojo poveikio priemones teisės aktų nustatyta tvarka;

32.7. analizuoja Gimnazijos veiklos ir valdymo išteklių būklę;

32.8. Lietuvos Respublikos vaiko minimalios ir vidutinės priežiūros įstatymo nustatyta tvarka kreipiasi į rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;

32.9. priima į Gimnaziją mokinius Kėdainių rajono savivaldybės tarybos nustatyta tvarka, sudaro sutartis teisės aktų nustatyta tvarka;

32.10. dalį savo funkcijų gali pavesti atlikti direktoriaus pavaduotojams, skyrių vedėjams;

32.11. atlieka kitas funkcijas, nustatytas Gimnazijos direktoriaus pareigybės aprašyme ir kituose teisės aktuose.       
33. Gimnazijos direktorius atsako už Lietuvos Respublikos įstatymų ir kitų teisės aktų laikymąsi Gimnazijoje, už demokratinį Gimnazijos valdymą, bendruomenės narių informavimą, tinkamą  funkcijų atlikimą, nustatytų Gimnazijos tikslų ir uždavinių įgyvendinimą, Gimnazijos veiklos rezultatus, už gerą ir veiksmingą vaiko minimalios priežiūros priemonių įgyvendinimą, už veiksmingą Gimnazijos vidaus kontrolės sukūrimą, jos veikimą ir tobulinimą pagal Lietuvos Respublikos viešojo sektoriaus atskaitomybės įstatymą, teikiamų ataskaitų rinkinių ir statistinių ataskaitų teisingumą Lietuvos Respublikos teisės aktų nustatyta tvarka.  
34. Gimnazijoje veikia metodinė taryba ir metodinės grupės. 

34.1. Metodinė taryba nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja pedagoginių inovacijų diegimą Gimnazijoje, teikia Gimnazijos direktoriui suderintus metodinių grupių siūlymus dėl ugdymo turinio formavimo ir jo įgyvendinimo organizavimo tobulinimo. 

34.2. Metodinės grupės apjungia vieno ar kelių mokomųjų dalykų mokytojus. Metodinei grupei vadovauja grupės narių išrinktas pirmininkas. Metodinių grupių veiklą organizuoja ir koordinuoja metodinė taryba, sudaryta iš metodinių grupių pirmininkų. Metodinei tarybai vadovauja tarybos narių išrinktas vadovas. Jos veiklą koordinuoja direktoriaus pavaduotojas ugdymui.

35. Metodinių grupių ir metodinės tarybos sudarymo ir vadovavimo joms principai nustatomi Metodinės tarybos nuostatuose.

36. Ugdymo turinio formavimo ir ugdymo proceso organizavimo klausimais Gimnazijos direktorius gali organizuoti laikinas darbo grupes.

V. GIMNAZIJOS SAVIVALDA

37. Gimnazijos savivalda grindžiama švietimo tikslais, Gimnazijoje vykdomomis švietimo programomis ir susiklosčiusiomis tradicijomis.

38. Gimnazijos savivaldos institucijos kolegialiai svarsto Gimnazijos veiklos ir finansavimo klausimus ir pagal kompetenciją, apibrėžtą šiuose Nuostatuose, priima sprendimus bei daro įtaką direktoriaus priimamiems sprendimams, atlieka visuomeninę Gimnazijos valdymo priežiūrą.

39. Gimnazijoje veikia šios savivaldos institucijos – Gimnazijos taryba, Mokytojų taryba,

Mokinių taryba, Mokinių prezidentas.
40. Gimnazijos taryba – aukščiausioji Gimnazijos savivaldos institucija, lygiomis dalimis telkianti mokinių, jų tėvų, mokytojų ir pagalbos mokiniui specialistų atstovus svarbiausiems Gimnazijos veiklos tikslams numatyti ir uždaviniams spręsti. 
 41. Taryba sudaroma iš mokinių tėvų (globėjų, rūpintojų), mokytojų, mokinių ir vietos bendruomenės atstovų. Trejiems metams Tarybos narių skaičių ir jos veiklos kadencijos trukmę nustato Gimnazijos direktorius.
42. Gimnazijos tarybos nuostatus tvirtina direktorius. 
43. Tarybą sudaro 3 tėvai (globėjai, rūpintojai), deleguoti klasių tėvų (globėjų, rūpintojų) visuotiniame susirinkime, 3 mokytojai – mokytojų tarybos, 3 mokiniai – mokinių tarybos.   
44. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma. Gimnazijos direktorius Tarybos posėdžiuose gali dalyvauti kviestinio nario teisėmis.
45. Tarybai vadovauja pirmininkas, išrinktas atviru balsavimu Tarybos posėdyje.
46. Gimnazijos savininko teises ir pareigas įgyvendinanti institucija, švietimo priežiūrą vykdančios institucijos, nustačiusios, kad Tarybos priimti sprendimai prieštarauja įstatymams iš naujo tarybai atsisakius, ginčas sprendžiamas įstatymų nustatyta tvarka.

47. Tarybos kompetencija:

47.1. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;

47.2. pritaria Gimnazijos strateginiam planui, Gimnazijos metinei veiklos programai, ugdymo planui, Gimnazijos darbo tvarkos taisyklėms, kitiems Gimnazijos veiklą reglamentuojantiems dokumentams, teikiamiems Gimnazijos direktoriaus;

 47.3. teikia siūlymus Gimnazijos direktoriui dėl Gimnazijos nuostatų pakeitimo ar papildymo, Gimnazijos vidaus struktūros tobulinimo; 

47.4. svarsto Gimnazijos lėšų naudojimo klausimus;

47.5. išklauso Gimnazijos metines veiklos ataskaitas ir teikia siūlymus Gimnazijos direktoriui dėl Gimnazijos veiklos tobulinimo; 

47.6. teikia siūlymus Gimnazijos savininko teises ir pareigas įgyvendinančiai institucijai dėl Gimnazijos materialinio aprūpinimo, veiklos tobulinimo; 

47.7. svarsto mokytojų metodinės tarybos, mokinių ir tėvų (rūpintojų) savivaldos institucijų ar Gimnazijos bendruomenės narių iniciatyvas ir teikia siūlymus Gimnazijos direktoriui;

47.8. teikia siūlymus dėl Gimnazijos darbo tobulinimo, saugių mokinių ugdymo ir darbo sąlygų sudarymo, talkina formuojant Gimnazijos materialinius, finansinius ir intelektinius išteklius;

47.9. svarsto Gimnazijos direktoriaus teikiamus klausimus;

47.10. pasirenka veiklos įsivertinimo sritis, atlikimo metodiką, analizuoja įsivertinimo

rezultatus ir priima sprendimus dėl veiklos tobulinimo.

48. Gimnazijos taryba už savo veiklą vieną kartą per metus atsiskaito Gimnazijos bendruomenei.

49. Mokytojų taryba – nuolat veikianti Gimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro Gimnazijos direktorius, direktoriaus pavaduotojai ugdymui, visi Gimnazijoje dirbantys mokytojai ir pagalbos mokiniui specialistai, sveikatos priežiūros specialistas, bibliotekininkai, direktoriaus pavaduotojas administracijai ir ūkiui, kiti tiesiogiai ugdymo procese dalyvaujantys asmenys.                  

50. Mokytojų tarybai vadovauja Gimnazijos direktorius.

51. Mokytojų tarybos posėdžius rengia Gimnazijos direktorius. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvavusių narių balsų dauguma.  

52. Mokytojų taryba svarsto ir priima nutarimus  teisės aktų nustatytais ir Gimnazijos direktoriaus teikiamais klausimais.

52.1. aptaria praktinius švietimo, jo kaitos įgyvendinimo klausimus, svarsto mokinių ugdymo rezultatus, pedagoginės veiklos tobulinimo būdus;

52.2. diskutuoja dėl Gimnazijos strateginio plano, Gimnazijos metinio veiklos plano, aptaria Gimnazijos ugdymo plano, Bendrųjų programų įgyvendinimą;
52.3. kartu su Gimnazijos pagalbos mokiniui specialistais, sveikatos priežiūros specialistais aptaria mokinių sveikatos, saugos darbe, mokymosi, poilsio ir mitybos klausimus;

52.4. aptaria ir vykdo bendrąją mokinių pažangos ir pasiekimų vertinimo informacijos rinkimo, fiksavimo ir panaudojimo tvarką, apibrėžtą Gimnazijos tarybos patvirtintame Mokinių, besimokančių pagal pradinio ir pagrindinio ugdymo programas, pažangos ir pasiekimų vertinimo tvarkos apraše.

53. Mokinių taryba – nuolat veikianti Gimnazijos savivaldos institucija. Jos narių skaičių ir veiklos kadencijos trukmę nustato Gimnazijos direktorius. Mokinių tarybos nariai yra renkami visuotinio mokinių susirinkimo metu. Mokinių tarybai vadovauja Gimnazijos prezidentas. Mokinių taryba inicijuoja ir padeda organizuoti Gimnazijos renginius, akcijas, vykdyti prevencines programas, teikia siūlymus dėl mokymo organizavimo, vaikų neformaliojo švietimo programų plėtros, socialinės veiklos, organizuoja savanorių judėjimą, dalyvauja rengiant Gimnazijos veiklą reglamentuojančius dokumentus, svarsto Gimnazijos direktoriaus teikiamus klausimus, susitaria dėl institucijos veiklos organizavimo, deleguoja narius į Gimnazijos tarybą. 
54. Gimnazijoje gali veikti klasės tėvų (globėjų, rūpintojų) iniciatyvinės grupės, kurios sprendžia klasės reikalus, gali iškelti bendramokyklines problemas, teikia siūlymų Tarybai ir direktoriui. 

55. Klasių tėvų (globėjų, rūpintojų) savivaldą sudaro atstovų arba visuotiniai tėvų susirinkimai, kuriuos organizuoja Gimnazijos direktorius mokinių ugdymo organizavimo, elgesio, lankomumo, saugumo užtikrinimo, tėvų švietimo ir kitais aktualiais klausimais.     

56. Gimnazijos bendruomenės nariai gali dalyvauti Gimnazijos valdyme, burtis į įvairių grupių (mokinių, mokytojų, tėvų) interesų asociacijas, organizacijas, sąjungas, vykdančias jų narių nustatytus švietimo, kultūros, mokslinio tyrimo plėtotės uždavinius ir funkcijas, numatytas jų veiklos nuostatuose.

57. Gimnazijoje organizuojami visuotiniai tėvų susirinkimai ir atskirų klasių tėvų susirinkimai.

VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA                     

58. Darbuotojai į darbą Gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

59. Gimnazijos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

60. Gimnazijos direktorius, jo pavaduotojai ugdymui, skyriaus vedėjai, mokytojai ir pagalbos mokiniui specialistai atestuojasi, tobulina kvalifikaciją Lietuvos Respublikos švietimo ir mokslo ministro nustatyta tvarka.

VII. GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR GIMNAZIJOS VEIKLOS PRIEŽIŪRA

61.  Gimnazija yra Kėdainių rajono savivaldybės pelno nesiekianti organizacija.

62. Gimnazija valdo patikėjimo teise perduotą savivaldybės turtą, naudoja ir disponuoja juo pagal įstatymus Kėdainių rajono savivaldybės tarybos sprendimų nustatyta tvarka.
63. Gimnazijos lėšų šaltiniai:       

63.1. valstybės biudžeto specialiosios tikslinės dotacijos, skirtos Kėdainių rajono savivaldybės biudžetui;

63.2. Kėdainių rajono savivaldybės biudžeto lėšos, skiriamos pagal patvirtintas sąmatas;

63.3. pajamos už teikiamas paslaugas;

63.4. už nuomojamą valdomą turtą (autobusą, patalpas);

63.5. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

63.6. kitos teisėtu būdu įgytos lėšos.              
64. Visos lėšos naudojamos ir finansinė veikla kontroliuojama teisės aktų nustatyta tvarka. 

65. Valstybinę švietimo veiklos priežiūrą atlieka Lietuvos Respublikos švietimo ir mokslo ministerija. Gimnazijos veiklos priežiūrą atlieka Kėdainių rajono savivaldybės vykdomoji institucija teisės aktų nustatyta tvarka. Prireikus pasitelkiami išorės vertintojai.

VIII.  BAIGIAMOSIOS NUOSTATOS

66. Gimnazijos interneto svetainėje adresu http://www.akademijos.kedainiai.lm.lt/, atitinkančioje teisės aktų nustatytus reikalavimus, ir kitose visuomenės informavimo priemonėse, tėvų susirinkimuose teikiama informacija apie Gimnazijos vykdomas formaliojo ir neformaliojo švietimo programas, jų pasirinkimo galimybes, mokymosi formas ir mokymo proceso organizavimo būdus, priėmimo sąlygas, mokamas paslaugas, mokytojų kvalifikaciją, laisvą mokytojo pareigybę, svarbiausius Gimnazijos vidaus ir išorės vertinimo rezultatus, Gimnazijos bendruomenės tradicijas, pasiekimus ir kita su švietimu susijusi informacija.

67. Gimnazijos nuostatai keičiami ir papildomi Kėdainių rajono savivaldybės tarybos, Gimnazijos direktoriaus ar Gimnazijos tarybos iniciatyva. 

68. Gimnazijos nuostatams, jų pakeitimams ir (ar) papildymams pritaria Gimnazijos taryba, tvirtina Kėdainių rajono savivaldybės taryba.

69. Gimnazija registruojama teisės aktų nustatyta tvarka.

70. Gimnazija reorganizuojama, pertvarkoma, vykdoma Gimnazijos struktūros pertvarka ar likviduojama teisės aktų nustatyta tvarka.

_________________________

PRITARTA

Gimnazijos tarybos 

